CELEX: 31993D0197
Language: ro
Date: 1993-02-05 00:00:00
Title: Decizia Comisiei din 5 februarie 1993 privind condițiile de sănătate animală și certificarea veterinară la importul de ecvidee înregistrate și ecvidee pentru reproducție și producție

03/Volumul 12
            
            
               RO
            
            
               Jurnalul Ofícial al Uniunii Europene
            
            
               218
            
         31993D0197
   
               L 086/16
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 5 februarie 1993
   privind condițiile de sănătate animală și certificarea veterinară la importul de ecvidee înregistrate și ecvidee pentru reproducție și producție
   (93/197/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee din țări terțe (1), modificată ultima dată de Directiva 92/36/CEE (2), în special articolul 15 punctul a și articolul 16,
   întrucât Decizia 79/542/CEE a Consiliului (3), astfel cum a fost modificată ultima dată prin Decizia 93/100/CEE a Comisiei (4), stabilește lista țărilor terțe din care statele membre autorizează în special importurile de ecvidee;
   întrucât este necesar, de asemenea, să se țină cont de regionalizarea anumitor țări terțe care apar în lista menționată anterior, sub rezerva Deciziei 92/160/CEE a Comisiei (5), astfel cum a fost modificată prin Decizia 92/161/CEE (6);
   întrucât autoritățile veterinare naționale responsabile s-au angajat să notifice Comisiei și statelor membre, prin telegramă, telex sau fax, în 24 de ore, confirmarea apariției oricărei boli infecțioase sau contagioase la ecvideele menționate în listele A și B ale Oficiului Internațional de Epizootii sau cu privire la adoptarea vaccinării împotriva oricăreia din aceste boli sau, într-o perioadă adecvată, orice modificări efectuate în cadrul reglementărilor naționale privind importul de ecvidee;
   întrucât condițiile care trebuie stabilite pentru importul de ecvidee pentru reproducție și producție se aplică fără a aduce atingere cerințelor Directivei 86/469/CEE a Consiliului (7), în conformitate cu care nici o substanță tireostatică, estrogenică, androgenică sau gestagenă nu este folosită în scopul îngrășării ecvideelor;
   întrucât statele membre importă ecvidee în conformitate cu dispozițiile Directivei 91/496/CEE a Consiliului (8), astfel cum a fost modificată ultima dată prin Decizia 92/438/CEE (9), care stabilește principiile care reglementează organizarea controalelor veterinare ale animalelor care intră în Comunitate din țările terțe;
   întrucât existența situațiilor sanitare echivalente între anumite țări terțe justifică stabilirea mai multor zone sanitare pentru importul de ecvidee;
   întrucât diferitele categorii de ecvidee au caracteristici proprii și importurile sunt autorizate în scopuri diferite; întrucât, în consecință, trebuie stabilite cerințe sanitare diferite pentru importurile de ecvidee înregistrate și ecvidee pentru reproducție și producție;
   întrucât, datorită situațiilor sanitare diferite, este necesară, în consecință, stabilirea mai multor certificate sanitare pentru ecvideele înregistrate și pentru ecvideele pentru reproducție și producție;
   întrucât măsurile prevăzute în prezenta decizie sunt în conformitate cu avizul Comitetului veterinar permanent,
   ADOPTĂ PREZENTA DECIZIE:
   Articolul 1
   Fără a aduce atingere Deciziei 92/160/CEE, statele membre autorizează importul de ecvidee înregistrate și ecvidee pentru reproducție și producție:
   
               —
            
            
               care provin din țările terțe care apar în anexa I și
            
         
               —
            
            
               care întrunesc cerințele prevăzute în modelul de certificat de sănătate animală corespunzător stabilit în anexa II.
            
         Articolul 2
   Prezenta decizie se adresează statelor membre.
   
      Adoptată la Bruxelles, 5 februarie 1993.
      
         
            Pentru Comisie
         
         René STEICHEN
         
         
            Membru al Comisiei
         
      
   
   
      (1)  JO L 224, 18.8.1990, p. 42.
   
      (2)  JO L 157, 10.6.1992, p. 28.
   
      (3)  JO L 146, 14.6.1979, p. 15.
   
      (4)  JO L 40, 17.2.1993, p. 23.
   
      (5)  JO L 71, 18.3.1992, p. 27.
   
      (6)  JO L 71, 18.3.1992, p. 29.
   
      (7)  JO L 275, 16.9.1986, p. 36.
   
      (8)  JO L 268, 24.9.1991, p. 56.
   
      (9)  JO L 243, 25.8.1992, p. 27.
   ANEXA I
   Grupa A
   Austria, Finlanda, Groenlanda, Islanda, Norvegia, Suedia, Elveția
   Grupa B
   Australia, Belarus, Bulgaria, Croația, Republica Cehă, Cipru, Estonia, Ungaria, Letonia, Lituania, Fosta Republică Iugoslavă a Macedoniei, Muntenegru, Noua Zeelandă, Polonia, România, Rusia (1), Serbia, Republica Slovacă, Slovenia, Ucraina
   Grupa C
   Canada, Hong Kong (1), Japonia (2), Statele Unite ale Americii.
   Grupa D
   Argentina, Barbados (2), Bermude (2), Bolivia (2), Brazilia (1), Chile, Cuba (2), Jamaica (2), Mexic, Paraguay, Uruguay.
   Grupa E
   Algeria, Bahrein (2), Israel, Iordania (2), Kuweit (2) Libia (2), Malta, Maurițius, Oman (2), Tunisia, Emiratele Arabe Unite (2)
   
   
      (1)  Regionalizarea țării conform Deciziei 92/160/CEE a Comisiei.
   
      (2)  Numai cai înregistrați.
   Anexa II
   A.   Certificat de sănătate pentru importul de ecvidee înregistrate și ecvidee pentru reproducție și producție provenite din țările terțe din grupa A.
   B.   Certificat de sănătate pentru importul de ecvidee înregistrate și ecvidee pentru reproducție și producție provenite din țările terțe din grupa B.
   C.   Certificat de sănătate pentru importul de ecvidee înregistrate și ecvidee pentru reproducție și producție provenite din țările terțe din grupa C.
   D.   Certificat de sănătate pentru importul de ecvidee înregistrate și ecvidee pentru reproducție și producție provenite din țările terțe din grupa D.
   E.   Certificat de sănătate pentru importul de ecvidee înregistrate și ecvidee pentru reproducție și producție provenite din țările terțe din grupa E.
   -A-
   CERTIFICAT DE SĂNĂTĂTE
   
      
   
      
   
      
   -B-
   CERTIFICAT DE SĂNĂTĂTE
   
      
   
      
   
      
   -C-
   CERTIFICAT DE SĂNĂTĂTE
   
      
   
      
   
      
   -D-
   CERTIFICAT DE SĂNĂTĂTE
   
      
   
      
   
      
   -E-
   CERTIFICAT DE SĂNĂTĂTE